Νίκος Ρογκαβόπουλος

Ο Νικόλαος Αγαπητός «Νίκος» Ρογκαβόπουλος (Μαρούσι, 27 Ιουνίου 2001) είναι Έλληνας επαγγελματίας καλαθοσφαιριστής. Με ύψος 2,03 μέτρα, αγωνίζεται ως σμολ φόργουορντ / σούτινγκ γκαρντ στην Μπασκόνια για το Πρωτάθλημα Ισπανίας και την Ευρωλίγκα.

 Ο Ρογκαβόπουλος έπαιξε από νεαρή ηλικία με τις ομάδες νέων του Δούκα, προτού ξεκινήσει την επαγγελματική του σταδιοδρομία. Αγωνίστηκε στο διεθνές αγώνα του Jordan Brand Classic το 2017. Το 2016, η Ρεάλ Μαδρίτης προσέφερε στο Ρογκαβόπουλο επαγγελματικό συμβόλαιο, αλλά αποφάσισε να μείνει στην Ελλάδα, αντί να μετακομίσει στην Ισπανία. Ο Ρογκαβόπουλος έκανε το επαγγελματικό του ντεμπούτο στην Α2 Εθνική με το Δούκα, σε αγώνα εναντίον του Εθνικού Πειραιά, για το Κύπελλο Ελλάδας 2016-17. Στις 13 Ιουλίου 2017, ο Ρογκαβόπουλος μετακινήθηκε στην ΑΕΚ και στην κορυφαία κατηγορία, αφού υπέγραψε εξαετές συμβόλαιο με το σύλλογο, μέχρι τη σεζόν 2022-23. Στις 17 Φεβρουαρίου 2019, κατέκτησε το Διηπειρωτικό Κύπελλο καλαθοσφαίρισης 2019 με την ΑΕΚ, κερδίζοντας στον τελικό την Φλαμένκο με 86-70. Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να νικάει στον τελικό τον Προμηθέα Πατρών με 61-57. Στις 29 Μαρτίου 2021, έθεσε εαυτόν εκτός ομάδας καθώς αρνήθηκε να συμμετάσχει την προπόνηση, λόγω διαφωνιών με τον οργανισμό. Στις 28 Ιουλίου 2021, ανακοινώθηκε η συμφωνία του με τον Προμηθέα Πατρών. Την αγωνιστική περίοδο 2021-22, σημείωσε 6.5 πόντους, 4.3 ριμπάουντ και 1.1 ασίστ στο ελληνικό πρωτάθλημα και 8.8 πόντους, 5.6 ριμπάουντ και 1.4 ασίστ στο Γιούροκαπ. Στις 9 Αυγούστου 2022, ανακοινώθηκε από την Μερκεζεφέντι. Στην πρεμιέρα του στο τουρκικό πρωτάθλημα κόντρα στην Πετκίμ, μέτρησε 19 πόντους (3/6 δίποντα, 4/11 τρίποντα, 1/2 βολές), 5 ριμπάουντ, 5 ασίστ στα 34 λεπτά που έμεινε στο παρκέ. Συνολικά στην Τουρκία τη σεζόν 2022-23, είχε 15.7 πόντους, 6.3 ριμπάουντ και 1.9 ασίστ μέσο όρο με 36% στα τρίποντα σε 33 λεπτά συμμετοχής. Στις 3 Ιουλίου 2023, υπέγραψε τριετές συμβόλαιο συνεργασίας με την ισπανική Μπασκόνια. Ο Ρογκαβόπουλος έχει υπάρξει μέλος των «μικρών» εθνικών ομάδων της Ελλάδας. Έχει παίξει στο Ευρωπαϊκό Πρωτάθλημα U16 2017 - Κατηγορία Β, όπου κέρδισε ένα χρυσό μετάλλιο και ονομάστηκε ο Πολυτιμότερος Παίκτης της διοργάνωσης. Κατά τη διάρκεια της διοργάνωσης, είχε μέσο όρο 18.0 πόντους, 6.9 ριμπάουντ, και 2.4 ασίστ ανά αγώνα. Επίσης, έπαιξε στο Ευρωπαϊκό Πρωτάθλημα U18 του 2018, έχοντας 19.7 πόντους, 6.6 ριμπάουντ, 2.1 ασίστ, 1.4 κλεψίματα, και 0.1 τάπες κατά μέσο όρο. Το 2019, έπαιξε στο Παγκόσμιο πρωτάθλημα νέων έχοντας 13.7 πόντους, 4.6 ριμπάουντ, 2.4 ασίστ, 0.7 κλεψίματα, και 0.7 τάπες κατά μέσο όρο. Την ίδια χρονιά αγωνίστηκε στο Ευρωπαϊκό Πρωτάθλημα U18, όπου βγήκε μέλος της καλύτερης πεντάδας, μετρώντας 11.7 πόντους, 8.4 ριμπάουντ, 2.0 ασίστ, 1.1 κλεψίματα, και 0.6 τάπες κατά μέσο όρο, ενώ η εθνική εφήβων κατέκτησε την τέταρτη θέση στο τουρνουά. Τον Ιούνιο του 2021, επιλέχθηκε από τον Ρικ Πιτίνο στην τελική δωδεκάδα της Εθνικής ανδρών για το Προολυμπιακό τουρνουά στον Καναδά, κάνοντας έτσι τις πρώτες του συμμετοχές με το εθνόσημο στους άνδρες. Το 2023 βρέθηκε στην τελική δωδεκάδα της Εθνικής για το Παγκόσμιο Κύπελλο, όπου έφτασε μέχρι την φάση των ''16'' (κατετάγη 15η).Με την εθνική ομάδα ανδρών έχει 20 αγώνες με 166 πόντους (μ.ο: 8.30). Α.Ε.Κ. Διηπειρωτικό Κύπελλο: (2019) Κύπελλο Ελλάδας: (2020) Ελληνικό All Star Game νέων: (2020) MVP στο Ελληνικό All Star Game νέων: (2020) Διεθνές Αγώνας Jordan Brand Classic: 2017 Χρυσό Μετάλλιο στο Ευρωπαϊκό Πρωτάθλημα U16 - Κατηγορία Β: (2017) Ευρωπαϊκό Πρωτάθλημα U16 - Κατηγορία Β: Πολυτιμότερος Παίκτης: (2017) Ευρωπαϊκό Πρωτάθλημα U16 - Κατηγορία Β: Κορυφαία Ομάδα της Διοργάνωσης: (2017) Ευρωπαϊκό Πρωτάθλημα U18 - Κατηγορία Α: Κορυφαία Ομάδα της Διοργάνωσης: (2019) Προφίλ στη FIBA (αρχείο) Προφίλ στο Eurobasket.com Προφίλ στο NBAdraft.net Προφίλ στο Draftexpress.com Προφίλ στο Realgm.com Προφίλ στη Basket League Ελλάδας (Αγγλικά) Προφίλ στη Basket League Ελλάδας (Ελληνικά) Προφίλ στην Ελληνική Ομοσπονδία Καλαθοσφαίρισης Αρχειοθετήθηκε 2020-08-06 στο Wayback Machine. (Ελληνικά)